Document ID: /fineweb-2-swissfilter-quality_10-filterrobots/filtered/01780.jsonl.gz/20

Zdroj: prezident.sk
Alexander Micovčin vystrieda Andreu Elschekovú Matisovú po jej skoro 6-ročnom pôsobení v diplomatickej funkcii mimoriadnej a splnomocnenej veľvyslankyne SR vo Švajčiarskej konfederácií a Lichtenštajnskom kniežatstve so sídlom v Berne.
Vo svojom príhovore zaradila Čaputová Švajčiarov do okruhu najbližších partnerov, s ktorými má Slovenská republika vysoko rozvinuté vzťahy.
V poradí siedmy veľvyslanec vo Švajčiarsku od vzniku Slovenskej republiky v roku 1993 bude mať v zložitých časoch pandémie podľa prezidentky o to zodpovednejšiu a dôležitejšiu úlohu, ktorá so sebou prináša úplne nové zdravotnícke, ekonomické a sociálne výzvy.
Prečítajte si aj: Čo by chceli Slováci vo Švajčiarsku od Veľvyslanectva SR v Berne?
"Očakávam tiež, že v mieste svojho pôsobiska budete presadzovať nielen záujmy Slovenskej republiky, ale aj európskeho spoločenstva. A že vďaka tomu bude Slovensko vnímané ako aktívna krajina so silno zakotvenými európskymi hodnotami," uviedla v závere príhovoru prezidentka Čaputová.
Nový veľvyslanec prichádza do Švajčiarska z postu generálneho riaditeľa Sekcie európskych záležitostí na Ministerstve zahraničných vecí a európskych záležitostí SR.
Stane sa tak až po očakávanom súhlasnom stanovisku (tzv. agrément) od prezidentky Švajčiarskej konfederácie Simonetty Sommaruga. Oficiálna misia nového veľvyslanca začne v deň, keď dnes obdržané poverovacie listiny odovzdá do rúk prezidentke Sommaruga.
Zdroj: www.prezident.sk
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.